GC-kode

Hver geocache på geocaching.com har en GC-kode, som er cachens entydige identifikation. Man kan sige at det svarer til cachens cpr-nummer.

GC-koden består af bogstaverne GC efterfulgt af fem tegn, fx GC3EA2H. GC-koden kan bruges til at lave en kort URL direkte til cachesiden, fx http://coord.info/GC3EA2H, og den kan i almindelighed bruges til at søge efter. Der bruges både bogstaver og tal i GC-koden, men bogstavet O bruges ikke da det kan forveksles med tallet nul.

Ældre geocacher har færre end 5 tegn efter bogstaverne GC. Her er nogle eksempler:


 * GC6A - Kippers in the Jungle. Danmarks første geocache fra 2000-09-30.
 * GC5DC8 - Beyond Uranus fra 2002-05-28.

Her den første danske cache med 5 tegn efter GC i koden:
 * GC1000Y - Farmors hus 2006-12-26.

GC-koden bør fremgå af cachens indhold, enten i selve logbogen eller i en stash note, som led i kontaktinformationen til cacheejeren.